**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**Իրավական ակտի անհրաժեշտությունը**.

Հայաստանի Հանրապետության կառավարության որոշման նախագծով նախատեսվում է կատարել 2022թ․ հուլիսի 7-ի Հայաստանի Հանրապետության Կառավարության թիվ 1046-Ն որոշմամբ ՀՀ կրթության, գիտության, մշակույթի և սպորտի նախարարությանը ՀՀ կառավարության պահուստային ֆոնդի միջոցների հաշվին հատկացված 113,072.70 հազար դրամ գումարի վերաձևակերպում և այդ գումարի 80%-ի Հայաստանի Հանրապետության կառավարության պահուստային ֆոնդումվերականգնում։ Այդ կապակցությամբ ներկայացվում է փոփոխություններ և լրացումներ կատարելու վերաբերյալ ՀՀ կառավարության համապատասխան որոշման նախագիծը:

**Ընթացիկ իրավիճակը և խնդիրները.**

Հայաստանի Հանրապետության կառավարության որոշման նախագծի անհրաժեշտությունը պայմանավորված է հետևյալ հանգամանքով․ Հայաստանի Հանրապետության և Վերակառուցման և զարգացման միջազգային բանկի (ՎԶՄԲ) միջև «Կրթության բարելավման ծրագրի լրացուցիչ ֆինանսավորում» վարկային համաձայնագրի ստորագրման առաջարկությանը Հայաստանի Հանրապետության կառավարությունը հավանություն է տվել 2022թ․ մայիսի 5-ի թիվ 614-Ա որոշմամբ։ 2022թ. մայիսի 20-ին Վերակառուցման և զարգացման միջազգային բանկի (ՎԶՄԲ) գործադիր տնօրենները հաստատել են 22,6 մլն. ԵՎՐՈ գումարի չափով Կրթության բարելավման ծրագրի լրացուցիչ ֆինանսավորման տրամադրումը։ Հայաստանի Հանրապետության և ՎԶՄԲ-ի միջև ս.թ. հունիսի 9-ին ստորագրվել է «Կրթության բարելավման ծրագրի լրացուցիչ ֆինանսավորում վարկային թիվ 9389-ԱՄ համաձայնագիրը։ «Կրթության բարելավում ծրագրի լրացուցիչ ֆինանսավորում վարկային համաձայնագրի Առդիր 2-ի Բաժին 3-ի (Բ) կետի 1) ենթակետի դրույթով կատեգորիա 1-ի (Ապրանքներ, աշխատանքներ, ոչ խորհրդատվական ծառայություններ, խորհրդատվական ծառայություններ, վերապատրաստում եւ Ծրագրի գործառնական ծախսեր) շրջանակներում մինչև ծրագրի ուժի մեջ մտնելը նախատեսված է ռետրոակտիվ ֆինանսավորում առավելագույնը 450,000 ԵՎՐՈ գումարի չափով 2022թ․ մայիսի 1-ից հետո կատարված թույլատրելի ծախսերի համար։ Այդ նպատակով 2022թ․ հուլիսի 7-ի Հայաստանի Հանրապետության Կառավարության թիվ 1046-Ն որոշմամբ լրացումներ և փոփոխություններ են կատարվել ՀՀ կառավարության 2021թ․դեկտեմբերի 23-ի N 2121-Ն որոշման մեջ և ՀՀ կրթության, գիտության, մշակույթի և սպորտի նախարարությանը ՀՀ կառավարության պահուստային ֆոնդի միջոցների հաշվին մինչև ծրագրի ուժի մեջ մտնելը հատկացվել է 113,072.7 հազար դրամ գումար՝ վարկային ծրագիրը մեկնարկելու և ծրագրի բոլոր բաղադրիչներով/ենթաբաղադրրիչներով նախատեսված գործողությունների ընթացքն ապահովելու համար։ «Կրթության բարելավման ծրագրի լրացուցիչ ֆինանսավորում» վարկային թիվ 9389-AM համաձայնագիրը վավերացվել է ՀՀ Ազգային ժողովի կողմից 2022թ․հոկտեմբերի 26-ին, այնուհետև այն 2022թ․ նոյեմբերի 11-ին ստորագրվել է ՀՀ Նախագահի կողմից։ Ծրագիրը ուժի մեջ է մտել 2022թ․ նոյեմբերի 30-ին։ 2022թ․ հուլիսի 7-ի Հայաստանի Հանրապետության Կառավարության թիվ 1046-Ն որոշման 2-րդ կետով սահմանված է, որ «Կրթության բարելավման ծրագրի լրացուցիչ ֆինանսավորում» վարկային ծրագիրն ուժի մեջ մտնելուց հետո երկշաբաթյա ժամկետում Հայաստանի Հանրապետության կառավարություն ներկայացնել առաջարկություն սույն որոշմամբ Հայաստանի Հանրապետության կառավարության պահուստային ֆոնդից հատկացվող 113,072․70 հազար ՀՀ դրամ ծախսերը վերաձևակերպելու վերաբերյալ, ինչպես նաև վարկային միջոցները «Կրթական ծրագրերի կենտրոն» ծրագրերի իրականացման գրասենյակ պետական հիմնարկի կողմից ստանալու օրվանից տաս աշխատանքային օրվա ընթացքում, բայց ոչ ուշ քան սույն ֆինանսական տարվա վերջ, ապահովել նշված որոշման 2-րդ կետի 1-ին ենթակետով հատկացվող միջոցների 80 տոկոսի՝ համաձայնագրով սահմանված վարկային միջոցների մասնաբաժնի, վերականգնումը ՀՀ կառավարության պահուստային ֆոնդում:

Ելնելով վերոնշյալից անհրաժեշտություն է առաջացել «Հայաստանի Հանրապետության 2022 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ և լրացումներ կատարելու։

**Կարգավորման նպատակը և բնույթը.**

Նախագծի նպատակն է ապահովել 2022թ․ հուլիսի 7-ի Հայաստանի Հանրապետության Կառավարության թիվ 1046-Ն որոշմամբ սահմանված 2-րդ կետի կատարումը։ Այդ նպատակով անհրաժեշտ է ՀՀ 2022 թվականի պետական բյուջեի մասին» օրենքում և ՀՀ կառավարության 2021թ․դեկտեմբերի 23-ի N 2121-Ն որոշման մեջ «1192. Կրթության որակի պահովում» ծրագրի «11023» և «32006» միջոցառումների տարեկան ցուցանիշները համաֆինանսավորման մասով նվազեցնել համապատասխանաբար 82,458.16 հազար դրամով և 8,000.0 հազար դրամով, իսկ նույն միջոցառումների տարեկան ցուցանիշները վարկային միջոցների մասով ավելացնել համապատասխանաբար 82,458.16 հազար դրամով և 8,000.0 հազար դրամով։ Միևնույն ժամանակ «1139․ ՀՀ կառավարության պահուստային ֆոնդ» ծրագրի «11001» միջոցառման տարեկան ցուցանիշը ավելացնել 90,458․16 հազար դրամ գումարով։

**Նախագծի մշակման գործընթացում ներգրավված ինստիտուտները և անձիք**.

Նախագիծը մշակվել է ՀՀ Կրթության, գիտության, մշակույթի և սպորտի նախարարության կողմից:

**Իրավական ակտի կիրառման դեպքում ակնկալվող արդյունքը.**

Նախագծի ընդունման արդյունքում կընձեռնվի հնարավորություն կատարելու 2022թ․ հուլիսի 7-ի Հայաստանի Հանրապետության Կառավարության թիվ 1046-Ն որոշմամբ սահմանված 2-րդ կետի դրույթը։

**Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.**

««Հայաստանի Հանրապետության 2022 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության պետական կամ տեղական ինքնակառավարման մարմնի բյուջեում եկամուտների ավելացում կամ նվազեցում չի առաջանում:

**Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

Նախագծի անհրաժեշտությունը բխում է սոսկ 2022թ․ հուլիսի 7-ի Հայաստանի Հանրապետության Կառավարության թիվ 1046-Ն որոշման 2-րդ կետի 1-ին ենթակետի դրույթի իրավակարգավորումից, իսկ 2022թ․ հուլիսի 7-ի Հայաստանի Հանրապետության Կառավարության թիվ 1046-Ն որոշումը համահունչ է Հայաստանի Հանրապետության կառավարության 2021-2026 թվականների ծրագրի (ՀՀ կառավարության` 18.08.2021թ. թիվ 1363–Ա որոշում) 4-րդ բաժնի («Մարդկային կապիտալի զարգացում») 4.3 կետով («Կրթություն») ամրագրված դրույթներին, որով նախատեսվում է «*մինչև 2026 թվականը կառուցել, հիմնանորոգել կամ վերանորոգել առնվազն 300 դպրոց՝ ապահովելով դրանց ամբողջական հագեցումը անհրաժեշտ գույքով և սարքավորումներով*», «*մինչև 2026 թվականը հանրապետության բոլոր 1400 դպրոցներում ստեղծել ժամանակակից բնագիտական և ինժեներական լաբորատորիաներ՝ էապես բարելավելով կրթության որակը*»; *«մինչև 2026 թվականը կառուցել, հիմնանորոգել կամ վերանորոգել առնվազ 500 մանկապարտեզ և նախակրթարական՝ ապահովելով դրանց ամբողջական հագեցումը անհրաժեշտ գույքով և սարքավորումներով»;* «*բարձրագույն կրթության որակի շարունակական բարելավմանը, բարձրագույն կրթության մեջ հետազոտական բաղադրիչի շարունական մեծացմանը», «ուսումնական գործընթացում ժամանակակից տեղեկատվական հաղորդակցության տեխնոլոգիաների (ՏՀՏ) տեխնոլոգիաների կիրառմամբ ուսումնառության և դասավանդման նոր մեթոդաբանության մշակմանը և ներդրմանը», «աշխատաշուկայի նոր պահանջներին համապատասխան մասնագիտությունների մագիստրոսական ծրագրերի ներդրմանը՝ մասնագիտությունների կրթական ծրագրերի ցանկում համապատասխան կրթական ծրագրերի ընդգրկմամբ», «բնագիտական ուղղություններով բարձրագույն կրթության որակի զարգացմանը՝ պետական աջակցության և ինստիտուցիոնալ ներդրումների միջոցով այն հասցնելով միջազգային մրցունակ մակարդակի»։*

**Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.**

1. Այլ իրավական ակտերում փոփոխությունների և/կամ լրացումների անհրաժեշտությունը.

Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.

Համապատասխանում է:

**Այլ տեղեկություններ.**

Չկան: